Wikiloc - 214. Senderisme en tren: circular des del Figaró al Puiggraciós (100 Cims), per St. Pau de Montmany, La Trona i Salt del Bac
Senderisme en tren
Senderisme en tren on Wikiloc
214. Senderisme en tren: circular des del Figaró al Puiggraciós (100 Cims), per St. Pau de Montmany, La Trona i Salt del Bac on Wikiloc

214. Senderisme en tren: circular des del Figaró al Puiggraciós (100 Cims), per St. Pau de Montmany, La Trona i Salt del Bac
LA TRAVESSA Ruta que ens portarà a conèixer els cingles de Bertí gràcies a una interessant sortida circular que iniciarem des de l'estació de tren del Figaró. Després de deixar enrere la població del Figaró (Vallès Oriental) iniciarem l'ascens a Puiggraciós des de Gallicant, un petit barri situat al sud del municipi i que administrativament té una part que pertany a la Garriga. La ruta s'enfila inicialment pel torrent de Maries (torrent de Ca n'Oliveres) fins a la gran masia de Ca n'Oliveres, tot visitant abans un parell de fonts d'interès (optativament). Des d'aquest gran casalot seguirem petits corriols i pistes on ens caldrà estar atents al gps atès que el camí no està senyalitzat i hi ha múltiples desviacions i trencalls. Paga la pena aturar-se una estona al Santuari de Puiggraciós, on hi ha un per admirar la seva església, la torre de telegrafia òptica i el petit aixopluc de pedra on es venerava la verge trobada de la Mare de Déu de Puiggraciós abans de la construcció del santuari. El recinte està ocupat per una comunitat de monges benedictines que ofereixen un hostatge senzill a aquells que vulguin tranquil·litat. Per pujar fins al cim de Puiggraciós, un 100 Cims de la FEEC, hem d'agafar un camí que surt de ponent del santuari i que ens hi portarà en pocs minuts fins al capdamunt. Un cop som dalt de la carena de les Cingles de Bertí seguirem un camí, a trams abalisat com a GR o PR, que ens oferirà magnífiques panoràmiques d'Osona i el Montseny. D'especial atenció es el Mirador de la Taula de Pedra , on, en un banc de pedra a tocar d'una pedra dreta, podrem gaudir d'un bon descans. Per anar a buscar el grau de la Trona, punt de baixada al Figaró, no seguirem íntegrament el PR C-33, sinó que anirem per un corriol a tocar dels cingles des d'on tindrem fantàstiques vistes de la vall del Congost i el Montseny. Tot i que en algun punt pot haver sensació d'estar en lloc elevat, és un camí fàcil i no ha de donar complicacions tampoc a persones amb vertigen. La baixada al Figaró és espectacular. Tant el grau de la Trona com el cim de la Trona , des d'on, altra cop, tindrem bones vistes de l'entorn. Un dels millors al·licients, però, ens espera a tocar de la fi de la ruta, el Sot del Bac, presidit per la famosa cascada del Sot del Bac, salt d'aigua envoltat de vegetació exuberant i de grans rocs com el de les Dues Germanes, un bonic doble pilar de roca calcària del triàssic. EL SENDER PR C-33 El PR C-33 és un camí circular amb sortida i arribada a La Garriga (Vallès Oriental) ple d'al·licients. En aquesta ruta seguirem un petit tram que va pels Cingles de Bertí i tota la baixada fins al Figaró, tot passant per l'espectacular cim de la Trona (a 1 min. del camí) i del Salt del Prat, on a l'estiu podrem fer una remullada. Cal puntualitzar que no hem seguit íntegrament el sender en la seva part pels cingles, sinó que em preferit anar per un corriol que va a tocar dels espadats, més interessant al nostre parer que no pas la pista per on va originàriament el PR. ELS TRENS - Sortida i arribada: estació del Figaró. A ponent del poble, no té cap mena de servei, ni tant sols compra de bitllets. Podeu consultar els HORARIS DE RODALIES DE CATALUNYA.